- Ninge
- <
- 126
- >

126
A ninge utano hinahaan uram Ierusalem.
1 Jer 29:14Ing no Watong ga kap pukus dahat ira karabus uram Saion,
dahat ga haruat ma ira tunotuno diet bariane ra bilai na barbarien.
2 Dahat ga manga kurus ma ira ha dahat,
ma dahat ga inge ma ra tamat na gungunuama ma ira karame dahat.
Io, di ga hinawas harbasia ta ira mes na kantri,
“No Watong te gil ra tamat na linge wara udiet.”
3 Ais 25:9; Sef 3:14A tutun, no Watong te gil ra tamat na linge wara udahat,
ma dahat hung ma ra gungunuama.
4 Ais 35:6; 43:19Watong, nu hanunuhuan habaling ira numehet nilon haruat ma ing mehet ga lon taar huo nalua,
hoing ira taah i saal ma i hanunuhuan ira mamasina hanuo.
5 Jer 31:9,16; Ais 35:10Diet ing diet saso ma ra sunuah,
diet na dik no hunena ma ra ninge na gungunuama.
6 Sige nong i hanahaan haan ma ra sunuah,
ma i kapkap hani ira pat na daha wara saso,
na tapukus ma ra ninge na gungunuama
ma na kapkap hani ira hunena daha ing i te matuko.

- Ninge
- <
- 126
- >

126:1: Jer 29:14

126:3: Ais 25:9; Sef 3:14

126:4: Ais 35:6; 43:19

126:5: Jer 31:9,16; Ais 35:10

© 1997-2018 Wycliffe Bible Translators, Inc.