- Ninge
- <
- 75
- >

75
A nianga tupas no tunotuno nong i kure ira ut na ninge: ing da inge iakan ra ninge, da mur no kaungana no ninge “Waak u Halhaliarai.” A ninge na lotu ta Asap.
1 Nng 79:13; 145:18God, het tanga tahut taam,
het tanga tahut, kanong augu ken hutet.
Ira tunotuno diet hinawas ta ira num tamat na melmel na gingilaan na kinarup.
2 Nng 102:13; Ais 11:4U tange bia, “Iau puo ira pakana bung ing ira linge na hanuat.
Iau at nong iau la kurkure ira matanaiabar ma ra taktakodas.
3 Ais 24:19Ing no ula hanuo ma ira uno matanaiabar diet dedar,
iau at nong iau sukal hadadas ie.
4 Iau tange tar ta ira ut na latlaat, ‘Waak muat ra latlaat,’
ma ta ira ut na sakena, ‘Waak muat hamines ira amuat baso.
5 Waak muat hamines ira amuat baso uram ra ula mawe.
Waak muat sa butbut huo.’ ”
6 Taie tikai merau tano kasakes i la pupuruk hut, bia meram tano kasakes i la sungsuguh,
bia merau ra hanuo bia, i tale bia na raun haut tiga tunotuno.
7 Nng 147:6; Dan 2:21Iesen God aie nong i la harkurai taar.
I bul hasur tikai ma i raun haut tiga mes.
8 Jop 21:20; Nng 60:3; Jer 25:15Tiga gingop ie ke hono limana no Watong,
ma i hung ma ira namnamien na wain.
I burange se tar, ma ira ut na sakena tano ula hanuo diet na mame bakut.
9 Iesen iau balik, iau ni hinawas palai hathatikai.
Iau ni inge na pirhakasing tupas no God tane Iakop.
10 Nng 92:10Iau ni paas hasur ira baso adiet ira ut na sakena,
iesen da hamines ira baso adiet ira ut na takodas.

- Ninge
- <
- 75
- >

75:1: Nng 79:13; 145:18

75:2: Nng 102:13; Ais 11:4

75:3: Ais 24:19

75:7: Nng 147:6; Dan 2:21

75:8: Jop 21:20; Nng 60:3; Jer 25:15

75:10: Nng 92:10

© 1997-2018 Wycliffe Bible Translators, Inc.