- Ninge
- <
- 61
- >

61
A nianga tupas no tunotuno nong i kure ira ut na ninge: da ting ira mangana gita ing da inge iakan ra ninge. Devit ga pit ie.
1 God, hadade no nugu tintaau.
Taram no nugu sinasaring.
2 Nng 18:2Mekai ra hauhawatine no ula hanuo iau tataau ugu.
Iau tataau ing iau malmalungo hanahaan.
Lamus iau taar tano ula habo nong i manga naliu tagu,
3 Nng 62:6,7; 59:9kanong iau la barbarahit taam kaia,
ma augu no nugu subaan na munmun mah nong i kalkalala ta ira nugu ebar.
4 Nng 17:8Iau te manga masingan bia ni kis hatika narako tano num palpalih
ma bia ni mun menapu tano barbarahit ta ira babaam.
5 Ais 59:19Kanong warah, u te hadade ira nugu kunubus, God,
ma u te hatinaan iau ma ira linge i haruat ma diet ing diet burte ugu.
6 Nng 21:4Halawaas ira bunguno no nilon tano king.
Haut bia ira uno bulumur diet na nes baak ie.
7 Nng 41:12Iau sasaring bia no uno kinkinis na harkurai na kis hathatikai taar tano matmataan ta God.
Tule no num harmarsai ma no num tutun na magingin wara balbalaure bat ie.
8 Io, iau ni nanget na inga pirharlat ukaia hono hinsaam,
ma ni pet haruatne ira nugu kunubus tupas ugu ta ira kaba bungbung.

- Ninge
- <
- 61
- >

61:2: Nng 18:2

61:3: Nng 62:6,7; 59:9

61:4: Nng 17:8

61:5: Ais 59:19

61:6: Nng 21:4

61:7: Nng 41:12

© 1997-2018 Wycliffe Bible Translators, Inc.