- Ninge
- <
- 97
- >

97
1 Ais 42:10,12No Watong i kap taman taar. I tahut bia no ula hanuo na laro,
ma ira haleng na mugurlamin diet na guama.
2 KBk 19:9; Lo 4:11A bahuto ma ra tamat na kankado i kis luhutanei.
Auno no dadas wara kurkure ira tunotuno, ma i kure diet ma ra takodasiana magingin.
3 Mal 4:1; Hb 12:29No iaah i la lulua haan tana
ma i la tuntun haliare ira ana suk ta ira kaba palpal bakut.
4 KBk 19:16No uno hile i bulosare no ula hanuo.
No ula hanuo i nes ma i dedar.
5 Amo 9:5; Mai 1:4Ira uladih diet pola hoing ira kadel ra matmataan tano Watong.
Aie no Watong tano ula hanuo bakut.
6 Nng 19:1; Ais 40:5; 66:18No mawe i hinawas palai tano uno takodasiana magingin,
ma ira matanaiabar bakut diet nes no minarine.
7 Ais 42:17; 44:9,11; Jer 10:14; Hab 2:18; Hb 1:6Diet bakut ing diet lotu tupas ma diet latlaat ta ira palimpuo, no Watong i la hahirhir diet.
Muat ira god bakut, i tahut bia muat na singa bukunkek menalua tana.
8 Watong, ira matanaiabar ta Saion diet hadade ma diet guama,
ma ira tamtaman ta Iudeia diet laro,
kanong ta ira num harkurai.
9 KBk 18:11; Nng 95:3Kanong warah, Watong, augu Nong u Naliu Harsakit tano ula hanuo bakut,
ma di raun haut ugu naliu ta ira god bakut.
10 Rm 12:9; Nng 37:40Diet ing diet sip no Watong, i tahut bia diet na malentakuane ira sakana magingin.
I balaure bat diet ing diet te tar tutun ira udiet nilon tana
ma i halon diet mekaia ta ira lima diet ira ut na sakena.
11 No Watong i tar ra madaraas ta diet ira ut na takodas
ma ra gungunuama ta diet ing ira kaati diet i gamgamatien.
12 Muat ing muat takodas, i tahut bia muat na guama tano Watong,
ma muat na pirlat no halhaliana hinsana.

- Ninge
- <
- 97
- >

97:1: Ais 42:10,12

97:2: KBk 19:9; Lo 4:11

97:3: Mal 4:1; Hb 12:29

97:4: KBk 19:16

97:5: Amo 9:5; Mai 1:4

97:6: Nng 19:1; Ais 40:5; 66:18

97:7: Ais 42:17; 44:9,11; Jer 10:14; Hab 2:18; Hb 1:6

97:9: KBk 18:11; Nng 95:3

97:10: Rm 12:9; Nng 37:40

© 1997-2018 Wycliffe Bible Translators, Inc.