- Ninge
- <
- 91
- >

91
1 Ais 25:4Sige i la kiskis barahit ta Nong i Naliu Harsakit
na sangeh mah narako tano ududuh tano Watong Nong i Dadas Harsakit.
2 Nng 18:2; 31:3Iau ni tange tano Watong, “Augu no nugu subaan na munmun ma no nugu ut na harbalaurai.
Augu no nugu God. Iau so no nugu nurnuruan taam.”
3 1Kng 8:37; 2Sto 20:9Tutun saakit, God na halon ugu talur no kuun tano ut na hakhakun
ma sukun ira minaset ing i hatahuat minaat.
4 Hoing tiga huna kareka, God na pabong ugu,
ma napu ta ira babana nu silihe ra harbalaurai.
I la hatutun ing i tange, ma iakano uno tintalen na hanuat hoing ra num bahbahit ma no balo wara balbalaure bat ugu.
5 Jop 5:19-23Pa nu burte tiga linge na ramramin ing na hanuat ra bung,
ma bia tiga rumus di lapotanei tano kasakes,
6 2Kng 19:35ma bia tiga tamat na minaset i hanuat tano kankado,
ma bia tiga linge na haragahai ing na halhaliarai tano tingena kasakes.
7 A arip diet na hiruo taar na gengan taam,
ma a sangahul na arip diet na hiruo luhutane ugu,
iesen iakan ra linge pa na hanuat hutet taam.
8 Nu nas tus mon ma ira iruo mataam
no harpidanau ing na hanuat taar ta ira ut na sakena.
9 Ing bia u kilam no Watong Nong i Naliu Harsakit bia, “No nugu subaan na munmun,”
ma bia i te hanuat no num katon na barbarahit,
10 Snd 12:21io, pataie ta saksakena na kap ugu
ma taie mah ta linge na harhagahai na hanuat hutet tano num hala.
11 Nng 34:7; Mt 4:6; Lk 4:10,11; Hb 1:14Kanong warah, God na tule ira uno angelo wara utaam
bia diet na balaure ugu ta ira num hinahaan bakut.
12 Mt 4:6; Lk 4:11Diet na palim hatur ugu ma ira lima diet,
waing pa nu sage ira kakim ra ula haat.
13 Lk 10:19Nu paas bisang ira laion ma ira sui.
Nu papaas naliu ta ira tamat na laion ma ira sakana sui.
14 No Watong i tange, “Iau ni halon ie kanong i kalak iau.
Iau ni balaure bat ie kanong i nes kilam no hinsagu.
15 Na tataau tupas iau ma iau ni taram ie.
Iau ni kis tika mei ta ira tinirih.
Iau ni halangalangai ma ni hatamat no hinsana.
16 Lo 6:2Iau ni haguama ie kanong ni halawaas no uno nilon.
Ma ni hamines no nugu harhalon tana.”

- Ninge
- <
- 91
- >

91:1: Ais 25:4

91:2: Nng 18:2; 31:3

91:3: 1Kng 8:37; 2Sto 20:9

91:5: Jop 5:19-23

91:6: 2Kng 19:35

91:10: Snd 12:21

91:11: Nng 34:7; Mt 4:6; Lk 4:10,11; Hb 1:14

91:12: Mt 4:6; Lk 4:11

91:13: Lk 10:19

91:16: Lo 6:2

© 1997-2018 Wycliffe Bible Translators, Inc.