- Ninge
- <
- 12
- >

12
A nianga tupas no tunotuno nong i kure ira ut na ninge: ing da inge iakan ra ninge da ting ira gita ing a mon liman ma itul a sitiring. Devit ga pit ie.
1 Ais 57:1; Mai 7:2Harahut, Watong, kanong taie um tikai ta diet ing diet tar tutun ira udiet nilon taam.
Diet ing diet mur timaan God, diet te panim laah um.
2 Jer 9:8Diet bakut diet la habato ira udiet harwis.
Ira palabulu diet la harhau ma ra harabota.
3 Na bilai bia no Watong na hapataam ise ira harhau ta ira palabulu diet
ma ira karame diet bakut ing diet la butbut me
4 ing diet la tangtange bia,
“Mehet na petlaar ma ira karame mehet.
Mehet at, mehet kure ira palabulu mehet. Taie tikai i tale bia na tikal mehet.”
5 No Watong i tange hoken, “I taar burena ta ira magingin na haragahai taar ta ing taie ta harharahut ta diet
ma ira sunuah na marmaris ta ira maris,
iau ni taman tut um kaiken.
Iau ni balaure bat diet sukun sige diet ing diet tange hagahe diet.”
6 2Sml 22:31; Nng 19:8,10; Snd 30:5Ma ira nianga tano Watong i bilai harsakit
hoing ira siliwa ing di tun sare leh narako tano tamat na mamahien tano ula iaah
wara kapkap se ira bilinge ra liman ma iruo na pakaan.
7 Watong, het nunure bia nu nes mur taar at het
ma nu balaure het hatikai sukun kaiken ra mangana tunotuno.
8 Nng 55:10,11; Ais 32:5Ira ut na sakena diet haan hurbit bia um,
huo mah asa ing i tar hirhir, di hatamat taar ra matmataan ta ira tunotuno.

- Ninge
- <
- 12
- >

12:1: Ais 57:1; Mai 7:2

12:2: Jer 9:8

12:6: 2Sml 22:31; Nng 19:8,10; Snd 30:5

12:8: Nng 55:10,11; Ais 32:5

© 1997-2018 Wycliffe Bible Translators, Inc.