- Ninge
- <
- 87
- >

87
Ira bulumur ta Korah diet ga pit iakan ra ninge. A ninge na lotu ie.
1 Nng 78:67-69God i te hakisi no uno pise na hala aram naliu tano halhaliana uladih.
2 No Watong pai kalak ira mes na taman ta Israel
hoing i manga kalak Ierusalem.
3 I tange ira bilai na linge saakit utaam,
augu no pise na hala ta God.
4 Nng 45:12; 68:31God i tange, “Iau ni was halaka Isip ma Babilon
nalamin ta diet ing diet nunure iau.
Ma uta ira matanaiabar meras Pilistia ma Taia ma Itiopia mah,
iau ni tange bia, ‘I hoing bia diet ira so taman me Ierusalem.’ ”
5 Io, da tange hoken uta Ierusalem:
“Iakanin ma iakan, diet ira huntunaan bakut ira uno,
ma Nong i Naliu Harsakit, aie at na hatur hadadas ie.”
6 Ais 4:3Ing no Watong na pakat kahe ira hinsa diet ira huntunaan,
na tange bia, “Diet bakut ira so taman me Ierusalem.”
7 Nng 36:9Tano pakana bung bia diet inge ma diet mangata, diet na tange bia,
“Ierusalem, augu no burena ta ira nugu bilai na linge bakut.”

- Ninge
- <
- 87
- >

87:1: Nng 78:67-69

87:4: Nng 45:12; 68:31

87:6: Ais 4:3

87:7: Nng 36:9

© 1997-2018 Wycliffe Bible Translators, Inc.