- Ninge
- <
- 15
- >

15
Devit ga pit iakan ra ninge.
1 Nora Watong, sige i tale bia na kis narako tano num halhaliana subaan?
Sige i tale bia na lon aram tano num halhaliana uladih?
2 Ais 33:15; Sek 8:16Aie sen mon nong pa di tung ie ta mon nironga ta ira uno hinahaan,
ma nong i la gilgil ira takodasiana magingin,
nong i la tangtange ira tutun meram tano kaatine,
3 KBk 23:1; Ep 4:25ma pataie ta nianga na haragahai tano karamena,
ma nong pai gil ra sakena tano uno harwis
ma pai ianga harakiput utano hinsakana,
4 ma nong i malentakuane no gotgot na tunotuno,
iesen i la ruru diet ing diet urur tano Watong,
ma nong i la gilgil haruat ta ing i te sasalim urie,
ma pataie ta linge bia no uno kunubus i hagahe habaling at ie,
5 KBk 22:25; Lo 16:19ma nong mah i la tartar ira uno kinewa ma pai la liklik leh bia na hatamat no uno kinewa ing no tunotuno na balu pukus,
ma pai la hauhaut leh tikai bia na kukulei wara gil sakena taar tano ut na takodas.
Aie nong i la gilgil kaiken ra linge,
pa na tale bia da gunei.

- Ninge
- <
- 15
- >

15:2: Ais 33:15; Sek 8:16

15:3: KBk 23:1; Ep 4:25

15:5: KBk 22:25; Lo 16:19

© 1997-2018 Wycliffe Bible Translators, Inc.