- Ninge
- <
- 6
- >

6
A nianga tupas no tunotuno nong i kure ira ut na ninge: ing da inge iakan ra ninge da ting ira gita ing a mon liman ma itul a sitiring. Devit ga pit ie.
1 Nng 38:1Watong, waak u boor iau ma no num ngalngaluan,
ma bia nu hapidanau iau ma no num nginangar.
2 Hos 6:1Nu marse iau, Watong, kanong iau pai dadas haruat.
Watong, halangalanga iau, kanong ira surugu i manga makmakis.
3 Nng 90:13No nugu nilon i mon tamat na ngunngutaan.
Na haruat um hunanges, Watong, na haruat um hunanges?
4 Talingaan, Watong, ma nu hasangeh iau.
Halon iau murmur no num harmarsai nong pa na pataam.
5 Nng 88:10-12; Sav 9:10; Ais 38:18Taie tikai pa na lik leh ugu ing bia i te maat.
Sige tiga nong i la pirpirlat ugu mekaia tano midi?
6 Iau te tamaubal um tano sunuah.
Tano kidilona bung ra bung iau suah tano suhugu.
Ma iau hasulutne no kubegu ma ra polo na matagu.
7 Jop 17:7I te hansik um ira matagu ing iau suah ma ra tapanuk.
Ma dir pai dadas um, i burena ta ira agu suk.
8 Mt 7:23; Lk 13:27Muat haan talur iau, muat bakut ing muat gil magingin sakena,
kanong no Watong i te taram ira nugu sunuah.
9 No Watong i te taram no nugu tintaau wara gaiena harmarsai.
No Watong i te haut leh no nugu sinasaring.
10 Nng 71:13,24Ira nugu ebar bakut, diet na hirhir ma diet na manga tapunuk.
Diet na tahurus tapukus gasien ma ra hirhir.

- Ninge
- <
- 6
- >

6:1: Nng 38:1

6:2: Hos 6:1

6:3: Nng 90:13

6:5: Nng 88:10-12; Sav 9:10; Ais 38:18

6:7: Jop 17:7

6:8: Mt 7:23; Lk 13:27

6:10: Nng 71:13,24

© 1997-2018 Wycliffe Bible Translators, Inc.