- Ninge
- <
- 114
- >

114
1 KBk 12:51Israel ga hansur ma Isip.
Iakano huntunaan mon tane Iakop diet ga hansur huo meras ta ira matanaiabar a mes ira udiet nianga.
2 KBk 19:6Io, Iudeia ga hanuat no halhaliana taman ta God,
ma i la harkurai taar kaia Israel.
3 KBk 14:21No Dardarana Tes ga nanaas ma ga hilau laah,
ma no Taah Ioridaan ga saal tapukus.
4 KBk 19:18Ira tamat na uladih diet ga karkaruas ho ira tumatena sipsip,
ma ira nat na uladih hoing ra nat na sipsip.
5 Hab 3:8Dardarana Tes, warah bih gu hilau laah?
Taah Ioridaan, u saal tapukus warah mah?
6 Muat ira tamat na uladih, warah bih muat karkaruas ho ira tumatena sipsip,
ma muat ira nat na uladih, ho ira nat na sipsip?
7 Augu no ula hanuo, dedar ra matmataan tano Watong,
kaia tano matmataan tano God tane Iakop,
8 KBk 17:6; Nam 20:11aie nong ga kios no haat bia na hanuat pup na taah,
ma no malaapar mah bia na hanuat taah i la pupuat.

- Ninge
- <
- 114
- >

114:1: KBk 12:51

114:2: KBk 19:6

114:3: KBk 14:21

114:4: KBk 19:18

114:5: Hab 3:8

114:8: KBk 17:6; Nam 20:11

© 1997-2018 Wycliffe Bible Translators, Inc.