- Ninge
- <
- 11
- >

11
A nianga tupas no tunotuno nong i kure ira ut na ninge: Devit ga pit iakan ra ninge.
1 Aram narakoman tano Watong iau kis barahit taar.
Hobibih balik bia i tale ugu bia nu tange tagu bia,
“Pupungo laah hoing tiga maan uram tano num uladih.”
2 Kanong warah, ira ut na sakena diet te taguro taar wara laplapot.
Diet te bul tagure ira udiet rumus taar tano hinau na laplapot
wara laplapot mekaia ra kankado diet ing ira kaati diet i gamgamatien.
3 Nng 119:152Bia ing kana di halhaliare ira burena ira bilbilai,
asa mah um ing ira ut na takodas diet tale bia diet na gil?
4 Mai 1:2; Hab 2:20; Ais 66:1; Ni 4:2No Watong ie kenam narakoman tano uno halhaliana hala.
No Watong i kis taar kenam tano uno kinkinis na harkurai aram ra mawe.
I nes tar ira tunotuno tano ula hanuo.
Ira matana i walar diet.
5 Jm 1:12No Watong i walar ira ut na takodas,
ma i malentakuane ira ut na sakena ma diet ing diet sip ira dadas na magingin na halhaliarai.
6 Stt 19:24; Ese 38:22; Jer 4:11,12Na burange ira lakit na iaah ma ra solam ing i kalkalangaruan taar ta ira ut na sakena.
Tiga mamahiana dadaip diet na kap bia udiet kunkulaan.
7 Kanong warah, no Watong i takodas.
I manga sip ira takodasiana magingin.
Ira ut na takodas, diet na nes no matmataan tana.

- Ninge
- <
- 11
- >

11:3: Nng 119:152

11:4: Mai 1:2; Hab 2:20; Ais 66:1; Ni 4:2

11:5: Jm 1:12

11:6: Stt 19:24; Ese 38:22; Jer 4:11,12

© 1997-2018 Wycliffe Bible Translators, Inc.