- Ninge
- <
- 133
- >

133
A ninge utano hinahaan uram Ierusalem. Devit ga pit ie.
1 Ai, i manga tahut ma da guama tunat
ing ira haratasin diet lon tika timaan!
2 KBk 29:7; 30:25,30; WkP 8:12I haruat ho ira wel a tabi matana di burange aram tano ulune Aaron,
ma i saal suur tano tabe
ukaia napu taar tano kadonana ma no uno sigasigam.
3 Hos 14:5; Lo 3:9; WkP 25:21I haruat hoing ira rur maram hono uladih Hermon
i puko taar tano mamasina uladih Saion ma i hanunuhuan ie,
kanong no Watong ga tange hadadas bia no uno haraidaan na kis taar kaia,
a haraidaan na nilon hathatika.

- Ninge
- <
- 133
- >

133:2: KBk 29:7; 30:25,30; WkP 8:12

133:3: Hos 14:5; Lo 3:9; WkP 25:21

© 1997-2018 Wycliffe Bible Translators, Inc.