- Ninge
- <
- 137
- >

137
1 Ese 1:1,3; Neh 1:4Dahat ga kis taar ta ira gagen taah me Babilon ma dahat ga suah
ing dahat ga lik leh Saion.
2 Ais 44:4; Ese 26:13Dahat ga sakire ira udahat haap
kaia ta ira katena sera,
3 Nng 80:6kanong diet ing diet ga palim kahe dahat, diet ga tange hadadas bia dahat na inge kaia.
Diet ga kukutur ta dahat, diet gaam hatitis dahat bia dahat na inge ira ninge na gungunuama.
Diet ga tange bia, “Muat na inge tiga ninge uta Saion ta mehet!”
4 2Sto 29:27; Neh 12:46Dahat na inge ira ninge tano Watong hohe
ma dahat kana tiga mes na taman?
5 Ais 65:11Ierusalem, bia iau ni luban ugu,
i bilai bia no kata na limagu na luban bia na ting habaling no haap hohe.
6 Ese 3:26; Neh 2:3Ierusalem, ing bia iau ni luban ugu,
ma ing bia iau pai hatamat ugu naliu ta ira mes na linge ing i haguama iau,
i bilai bia no karamegu na kumkum ing iau pa ni tale bia ni inge baling.
7 Kra 4:21; Ese 25:12-14; 35:2; Amo 1:11; Oba 1:10-14Watong, lik tar asa ing ira Idom diet ga gil
tano bung di ga dure hasur Ierusalem.
Diet ga kakonga bia, “Dure hasur ie!
Dure hasur ie ures muk ta ira burena!”
8 Ais 13:1-22; 47:1-15; Jer 50:1-46; 51:1-64; Ni 18:6Babilon, u kis taguro taar um wara hiniruo.
A haraidaan na kis ta nong na balu pukus tar taam
haruat ma ira linge u ga gil tar ta mehet.
9 1Kng 8:12; Nah 3:10A haraidaan na kis ta nong na palim kawase ira num nat na bulu
ma na se rigisane diet taar ta ira ula haat.

- Ninge
- <
- 137
- >

137:1: Ese 1:1,3; Neh 1:4

137:2: Ais 44:4; Ese 26:13

137:3: Nng 80:6

137:4: 2Sto 29:27; Neh 12:46

137:5: Ais 65:11

137:6: Ese 3:26; Neh 2:3

137:7: Kra 4:21; Ese 25:12-14; 35:2; Amo 1:11; Oba 1:10-14

137:8: Ais 13:1-22; 47:1-15; Jer 50:1-46; 51:1-64; Ni 18:6

137:9: 1Kng 8:12; Nah 3:10

© 1997-2018 Wycliffe Bible Translators, Inc.