- Ninge
- <
- 43
- >

43
1 1Sml 24:15; Nng 35:1; 38:12God, hinawas palai utagu bia iau pai gil ta nironga,
ma tur harahut iau wara nianga taar ta ira haleng matanaiabar ing diet pai mur ugu.
Halon iau sukun ira ut na harabota ma ira ut na sakena.
2 Nng 42:9God, augu no nugu dadas na subaan na barbarahit.
Wara bih gu malok se iau?
Wara bih tunat iau ni tur ra sunuah,
kaik diet ing diet malentakuane iau, diet haliare iau?
3 Tule hawaat no num lulungo ma no num tutun
bia dir na lue iau,
dir na lamus iau uram ra num halhaliana uladih,
ukaia hono subaan nong u la lalon kaia.
4 Nng 21:6Io, iau ni haan ukaia hono suuh na tun hartabar ta God,
ma uram ho God aie no nugu gungunuama ma no nugu kanakana.
Iau ni pirlat ugu ma ra haap,
God, nugu God.
5 Nng 42:5,11Iau haianga habaling iau, “Wara bih no balagu i hung ma ra tapunuk?
Wara bih no nugu lilik pai sangeh?
Kis nanahai ta God tano uno bilai na harharahut,
kanong iau ni pirlat at baak ie,
no nugu Ut na Harhalon ma no nugu God.”

- Ninge
- <
- 43
- >

43:1: 1Sml 24:15; Nng 35:1; 38:12

43:2: Nng 42:9

43:4: Nng 21:6

43:5: Nng 42:5,11

© 1997-2018 Wycliffe Bible Translators, Inc.