- Ninge
- <
- 64
- >

64
A nianga tupas no tunotuno nong i kure ira ut na ninge: Devit ga pit iakan ra ninge na lotu.
1 God, taram iau ing iau tange hapuasne no linge i hatirih iau.
Balaure no nugu nilon ta ira linge ira nugu ebar diet haburut iau bia diet na gil tagu.
2 Suhe iau ta ira harpingit kumaan ta ira ut na sakena,
ma suhe mah iau ta ira matanaiabar na ut na gil nironga ing diet harharat.
3 Nng 140:3; 58:7Diet tes haiaan ira karame diet hoing ira wise,
ma diet tulus tar ira udiet nianga ho ira rumus na harbing.
4 Nng 10:8; 11:2Diet laplapot mekaia ta ira katon na munmunua taar tano tunotuno pai gil ta nironga.
Kaik at mon diet laplapot ukaia ho ie ma taie ta bunurut ta diet.
5 Nng 10:11Diet haragat harbasiane diet ta ira udiet lilik wara gil sakena.
Diet iangianga wara suhsuhe ira udiet kuun,
ma diet tange bia, “Sige i tale bia na nes leh kaike ra kuun?”
6 Diet pingit ira linge ing pai takodas ma diet tange,
“Mehet te tagure tar tiga lilik ing i manga tale bia mehet na petlaar ie.”
A tutun bia ira lilik ma ira bala diet ira tunotuno i manga kangkonga.
7 Nng 7:12,13Iesen God na lapot diet ma ra rumus.
Kaik at mon God na bul hasur diet.
8 Snd 12:13; 18:7; Kra 2:15Na halilie ira udiet nianga tus ma na tahurus taar ta diet ma na haliare diet.
Diet ing diet nes diet, diet na lawa ul tar ta diet.
9 Ira tunotuno bakut diet na burut,
ma diet na hinawas palai ta ira pinapalim ta God,
ma diet na lik murmur asa ing i te gil.
10 Nng 11:1; 32:11I tahut bia ira ut na takodas, bia diet na kanakana tano Watong,
ma diet na barahit tana.
I tahut bia diet ing ira kaati diet i gamgamatien diet na pirlat ie.

- Ninge
- <
- 64
- >

64:3: Nng 140:3; 58:7

64:4: Nng 10:8; 11:2

64:5: Nng 10:11

64:7: Nng 7:12,13

64:8: Snd 12:13; 18:7; Kra 2:15

64:10: Nng 11:1; 32:11

© 1997-2018 Wycliffe Bible Translators, Inc.