- Ninge
- <
- 36
- >

36
A nianga tupas no tunotuno nong i kure ira ut na ninge: Devit no tultulai tano Watong ga pit iakan ra ninge.
1 Rm 3:18Tiga nianga na hakilang ie ken narako tagu
uta ira saksakena tano sakana tunotuno ma i tange hoken:
Taie ta bunurut tane God
i kis tana.
2 Lo 29:19Kanong warah, i nes hatamat ie ma ira iruo matana tus,
kaik, pa na nes kilam ma pa na malentakuane ira uno sakana magingin.
3 Ira inga na hana a sakena ma i hung ma ra harabota.
Pai mintot baling um wara gilgil ira bilbilai.
4 Snd 4:16; Mai 2:1; Rm 12:9Kaia mah tano suhuno i la pingpingit sakena.
I la tartar habaling tar ie ra sakana ngaas,
ma pai la malmalok se asa ing pai takodas.
5 No num harmarsai, Watong, i hanut muk uram ra mawe,
ma no num tutun na magingin i hanut uram ra mauho.
6 Jop 11:8; Rm 11:33No num taktakodas i haruat ho ira tamat na uladih saakit,
ma no num takodasiana harkurai i haruat ma ra tingena lamlamana.
Watong, u la balbalaure kahe ira tunotuno ma ira wawaguai.
7 Rut 2:12No num tutun na harmarsai ing pa na pataam i manga tamat ma pai tale be da hapupuo!
Ira tunotuno bakut diet barahit napu ra ududuh ta ira babaam.
8 Ais 25:6U tabar diet ma ra nian ing kana i hung taar tano num hala,
ma u hamamo diet ma ra taah tano num taah na gungunuama.
9 Jer 2:13Kanong warah, ie ke ho ugu no puat na nilon.
Tano num lulungo het nes ra madaraas.
10 Waak u hatakumutne no num harmarsai ta diet ing diet nunure tar ugu.
Waak u sangeh wara gilgil ira magingin i takodas taar ta diet ing ira kaati diet i gamgamatien.
11 Waak u bale no kakine no ut na latlaat bia na papasuane iau,
ma waak mah be no limana no ut na sakena na kap se iau.
12 Ais 26:14Nes ira ut na gil nironga ing diet te puko taar huo.
Di te se hasur diet, ma diet pai haruat bia diet na taman tut!

- Ninge
- <
- 36
- >

36:1: Rm 3:18

36:2: Lo 29:19

36:4: Snd 4:16; Mai 2:1; Rm 12:9

36:6: Jop 11:8; Rm 11:33

36:7: Rut 2:12

36:8: Ais 25:6

36:9: Jer 2:13

36:12: Ais 26:14

© 1997-2018 Wycliffe Bible Translators, Inc.